hotchpotch/miracl-hf-unified huggingface dataset:
European Platform for Rehabilitation
European Platform for Rehabilitation (EPR) on eurooppalaisten ammatillisen kuntoutuksen palveluntuottajien verkosto, jonka kohderyhmänä ovat vammaiset ja muista syistä työelämästä syrjäytyneet henkilöt. EPR:n keskeinen tavoite on työllistyminen avoimille työmarkkinoille, joskin toiminta kattaa myös lääkinnällisen kuntoutuksen ja sosiaalisen kuntoutuksen. EPR keskittyy pääasiassa alan koulutuksen ja laatujärjestelmän (hyvien käytäntöjen) kehittämiseen, mutta pyrkii myös edistämään lainsäädännön kehittämistä erityisesti Euroopan unionin tarjoamin resurssein.
European Platform for Rehabilitationin täysjäsenet ovat:
European Platform for Rehabilitationin liitännäisjäseniä ovat:
Mukana ovat olleet Euroopan Vammaisfoorumi (EDF), Euroopan neuvosto, Työnantajien vammaisfoorumi (Employers’ Forum on Disability), Vammaispalvelujen tuottajayhdistys (Association of Service Providers for Persons with Disabilities), Euroopan sosiaalivakuutuskumppanit (European Social Insurance Partners), Euroopan ammatillinen yhteisjärjestö (European Trade Union Confederation) ja Rehabilitation International. 
EPR toimii myös alan palvelujen laatua ja on kehittänyt oman laatujärjestelmän European Quality Assurance for Social Services (EQUASS).
Tired of Being Sorry
Tired of Being Sorry on toinen kansainvälisesti julkaistu single Enrique Iglesiaksen "Insomniac"-albumilta. Single julkaistiin Saksassa 14. syyskuuta 2007 ja Isossa-Britanniassa kymmenen päivää myöhemmin.
Kappale on niin sanottu koveri; sen alkuperäinen esittäjä on yhdysvaltalainen indie rock -yhtye Ringside. Kappaleen tehnyt Ringsiden solisti Scott Thomas osallistui myös Iglesiaksen levyttämään versioon tuottajan osassa. Eroja alkuperäiseen levytykseen ovat Iglesiaksen version vahvemmat synthpop-soundit sekä pieni muutos sanoituksissa; "Chandler and Van Nuys" on vaihtunut muotoon "Eighth and Ocean Drive". Syy tähän muutokseen oli se, että kahden Los Angelesissa sijaitsevan paikan nimet haluttiin vaihtaa Iglesiaksen kotikaupungin Miamin paikkoihin.
Iglesias esitti kappaleen ensimmäistä kertaa ennen Insomniac-albumin julkaisua järjestetyllä "For the Fans" -kiertueellaan. Hän on esittänyt "Tired of Being Sorryn" myös yhdessä Ringsiden kanssa, kun Scott Thomas kutsui hänet yhtyeen The Roxy Theatre'ssa pitämään konserttiin.
Kappaleeseen tehtiin myös musiikkivideo, jonka ohjasi myös Iglesiaksen Do You Know? (The Ping Pong Song) -videon ohjannut Jessy Terrero.
"Insomniac"-albumilta löytyy kappaleesta myös espanjankielinen versio, nimeltään "Amigo Vulnerable".
SNCF
SNCF (Société Nationale des Chemins de Fer Français) on Ranskan valtion omistama rautatieliikenneyhtiö eli rautatieoperaattori, joka harjoittaa henkilö- ja tavaraliikennettä Ranskan valtiollisella rataverkolla. Rataverkon omistaa erillinen valtion laitos RFF (Réseau Ferre de France). SNCF huolehtii myös rataverkon kunnossapidosta ja junaliikenteen ohjauksesta. Yhtiöllä on noin 180 000 työntekijää. Rataverkon pituus on 32 000 kilometriä, josta 1 500 kilometriä on tarkoitettu suurnopeusjunille, ja josta 14 500 kilometriä on sähköistetty. Vuorokaudessa kulkee noin 14 000 junaa. Yhtiön pääjohtaja on Guillaume Pepy ja yhtiön pääkonttori sijaitsee Pariisissa Rue du Commandant Mouchotte -kadulla.
SNCF operoi lähes koko Ranskan rautatieliikennettä, myös TGV-suurnopeusjunia (Train à Grande Vitesse) ja joitakin osia RER-kaupunkiraideliikenteestä.
Aiemmin SNCF omisti junien lisäksi myös Ranskan rataverkon. Tähän tuli muutos, kun Euroopan unioni sääti uudet määräykset. Vuodesta 1997 lähtien rataverkon on omistanut erillinen valtion laitos RFF. Muutoksella haluttiin avata markkinat uusille junia operoiville yhtiöille. Vain harvoja kilpailijoita on tähän mennessä kuitenkin ilmaantunut. On väitetty, että tämä johtuisi hyvin rajoittavista säännöistä, joiden vaikuttimena on oletettu olevan protektionismi. Esimerkiksi luvan saaminen InterCityExpress-junan käytölle Ranskassa kesti neljä vuotta, kun taas saman junan sallittiin päästä Alankomaiden ja Belgian raiteille vuoden kuluttua käyttöönotostaan.
SNCF perustettiin 1938 kansallistamalla viisi ranskalaista rautatietä. Nämä olivat
Ranskan valtio omistaa yhtiöstä 51 prosenttia ja valtio on tukenut yhtiötä suurilla summilla. SNCF aloitti 1970-luvulla TGV-suurnopeusjunaohjelman aikomuksenaan luoda maailman nopein rautatieverkko. Aie toteutui 1981, kun ensimmäinen TGV-reitti Pariisi–Lyon avattiin. TGV-reitit ja TGV-tekniikka ovat sittemmin levinneet useisiin muihin Euroopan maihin ja Etelä-Koreaan.
SNCF:llä on yhteinen suurnopeusjunayhtiö usean naapurimaan rautatieoperaattorin kanssa:
Yhtiön TGV-junat ovat saavuttaneet useita maailmanennätyksiä nopeudessa. Viimeisin nopeusennätys tapahtui 3. huhtikuuta 2007, kun TGV:n uusin versio, josta käytetään nimitystä V150, rikkoi perinteistä rataa käyttävien junien nopeusennätyksen saavuttaen 574,8 km/h nopeuden. V150-junassa on suuremmat pyörät ja 18 300 kilowatin moottori.
Esko Raento
Esko Antero Raento (29. tammikuuta 1948 Vaajakoski, Jyväskylän maalaiskunta – 17. marraskuuta 2008 Jyväskylän maalaiskunta) oli lääketieteen lisensiaatti ja kirjailija.
Raennon vanhemmat olivat rakennusmestari Viljo Jaakko Raento ja Terttu Annikki Kosunen. Hänen puolisonsa 1968-1989 oli Irma Anneli Aro, perheeseen syntyi kolme lasta, Pauliina (1969), Tuuli (1977) ja Kalle (1982). Raento tuli ylioppilaaksi 1966 ja valmistui lääketieteen lisensiaatiksi Helsingin yliopistosta 1974. Hän toimi terveyskeskuslääkärinä Joutsan seudun kansanterveystyön kuntainliitossa 1974–1980 ja teki sijaisuuksia vuoteen 1989 asti.
Raento oli hyvin intensiivinen kirjoittaja. Hän kirjoitti hitaasti, etenkin silloin kun työskenteli lääkärintoimensa ohessa, mutta kirjat olivat hyvin valmiita, kun ne tulivat kustantajille, eikä niissä juuri ollut toimittamista. Hänen esikuviaan olivat Anton Tšehov ja Samuli Paronen. Vapaaksi kirjailijaksi hän ryhtyi saatuaan valtion kolmivuotisen apurahan, samaan aikaan vuonna 1979 julkaistiin hänen läpimurtoromaaninsa "Tie". Raento laati myös käsikirjoituksia televisiolle:
Dean Stockwell
Dean Stockwell (oik. Robert Deane Stockwell; s. 5. maaliskuuta 1936 Hollywood, Kalifornia) on yhdysvaltalainen näyttelijä.
Hän aloitti uransa menestyksekkäänä lapsinäyttelijänä. Hänen elokuvadebyyttinsä oli "Tuomion laakso" (1945). Hänen tunnetuin elokuvaroolinsa lapsinäyttelijänä on elokuvassa "Hiljainen sopimus" (1947), joka voitti vuoden Parhaan elokuvan Oscar-palkinnon. Kaiken kaikkiaan hän ehti näytellä lähes kahdessakymmenessä elokuvassa ennen 18-vuotispäiväänsä. Hänen aikuisiän tunnetuimpia elokuviaan ovat muun muassa "Rikollinen vietti" (1959), "Pitkän päivän matka yöhön" (1962), "Ihmissusi Washingtonissa" (1973), "Paris, Texas" (1984), "Dyyni" (1984), "Blue Velvet – ja sinisempi oli yö" (1986) sekä "Gangsterin heila" (1988), josta hän oli ehdolla parhaan miessivuosan Oscar-palkinnon saajaksi. 1950-luvun loppupuolelta lähtien hän on näytellyt etenkin televisiossa, hänen tunnetuimmat televisioroolinsa ovat Alin rooli televisiosarjassa "Aikahyppy" (1989–1993) ja Brother Cavilin rooli sarjasta "Taisteluplaneetta Galactica" (2006–2007). Hän on saanut elokuvaurastaan tähden Hollywood Walk of Famelle.
Yksityiselämässään Dean Stockwell on ollut kaksi kertaa naimisissa, mutta molemmat liitot ovat päättyneet eroon. Toisesta avioliitostaan hänellä on kaksi lasta.
Mitä nainen haluaa
Mitä nainen haluaa () on vuonna 2000 ensi-iltansa saanut komediaelokuva. Elokuvan ohjasi Nancy Meyers ja sen pääosissa ovat Mel Gibson ja Helen Hunt.
Nick Marshall (Mel Gibson) on chicagolainen mainosalan toimitusjohtaja, alfauros ja sovinisti, joka kasvoi Las Vegasissa showtyttönä työskennelleen äitinsä (Dana Waters) kanssa. Hän osaa myydä miehille ja vietellä naisia (kuten esimerkiksi erästä paikallisen kahvilan Lola-nimistä myyjää (Marisa Tomei). Kun Nick uskoo saavansa varmuudella erään ylennyksen, hänen esimiehensä Dan (Alan Alda) kertookin palkkaavansa Nickin sijasta lahjakkaan Darcy McGuiren (Helen Hunt) saadakseen yhtiölle lisää naisasiakkaita.
Kaiken lisäksi Nickin 15-vuotias etääntynyt tytär Alex (Ashley Johnson) saapuu kahdeksi viikoksi isänsä luo, kun Nickin ex-vaimo Gigi (Lauren Holly) lähtee häämatkalle uuden miehensä kanssa. Nick nolostuttaa Alexia, joka paheksuu isänsä holhoamista, varsinkin kun tämä kerran löytää hänet ja hänen poikaystävänsä (Eric Balfour) kotoa kahdestaan.
Nick tuntee tarvetta todistaa itsensä Darcylle ja Danille, ja siitä johtuen hän yrittää keksiä, kuinka mainostaa erästä naistentuotesarjaa, jonka Darcy on hänelle antanut. Hän kuitenkin liukastuu ja kaatuu hiustenkuivan kädessään kylpyammeeseen ja saa sähköiskun. Seuraavana päivänä Nick herää ja huomaa kuulevansa asuntoa siivoavan sisäkkönsä ajatukset. Kun hän kävelee puiston halki ja kohtaa useita naisia, hän kuulee naisten (ja jopa erään puudelinartun) syvimmät ajatukset. Nick saa oivalluksen, kun hän kuulee naispuolisten työtovereidensa ajatukset (joista eräät ovat menneet hänen kanssaan sänkyyn ja katuneet sitä myöhemmin). Kun hän menee entisen terapeuttinsa (Bette Midler) (joka myös inhoaa häntä) puheille, tämä tajuaa Nickin lahjan arvon: ”Jos miehet ovat Marsista ja naiset Venuksesta ja sinä puhut venusta, maailma voi olla sinun.”
Nick salakuuntelee naisten ajatuksia ja käyttää heidän ideoita ominaan, mutta ystävystyy myös oikeasti työtovereidensa kanssa. Viettäessään enemmän aikaa Darcyn kanssa Nick alkaa tuntea vetoa häntä kohtaan. Kun Nick yrittää lähestyä tytärtään, tämä kuitenkin paheksuu sitä, että Nick yrittää muodostaa siteen oltuaan niin kauan välinpitämätön. Nick epäilee, että Alexin poikaystävä haluaa vain seksiä ja aikoo häipyä maisemista sitä saatuaan, mutta Alex ei kaipaa Nickin neuvoja.
Nick ja Darcy alkavat viettää enemmän aikaa yhdessä ja lopulta suutelevat. Kun Nick onnistuu esittämään omanaan Darcyn kehittelemän idean naisille suunnatusta Niken mainoskampanjasta (itsessään mainos elokuvan sisällä), hän katuu itsekkyyttään. Hän saa vielä lisää aihetta huonoon omatuntoon, kun Darcy saa potkut.
Nick menettää lahjansa erään myrskyn aikana etsiessään Erin-nimistä apulaista (Judy Greer), jonka hän on sattumalta kuullut suunnittelevan itsemurhaa. Nick sovittelee myös välinsä tyttärensä kanssa, kun tytön poikaystävä jättää tämän. Viimein Nick käy Darcyn luona ja selittää kaiken. Darcy saa työnsä takaisin, ja Nick saa potkut. Darcy antaa Nickille kuitenkin anteeksi ja suostuu pelastamaan Nickin tältä itseltään, mihin Nick vastaa: ”Sankarini.”
Fresnel-linssi
Fresnel-linssi tai Fresnelin vyöhykelevy (IPA: ) on ranskalaisen fyysikon Augustin Jean Fresnelin kehittämä samankeskisistä renkaista muodostuva linssityyppi. Linssin poikkileikkaus näyttää sahakuvioiselta. Fresnel-linssin kuviointi mahdollistaa suurien ja polttoväliltään lyhyiden linssien valmistuksen ilman massan liiallista kasvua. Fresnel-linssit sopivat tämän ansiosta majakoihin, jonka käyttöä varten linssityyppi alun perin suunniteltiinkin.
Fresnel-linssi ei pysty tuottamaan korkealaatuista kuvaa, mutta se voidaan valmistaa erittäin kevyeksi ja ohueksi, sekä suurentamaan kuvaa. Alun perin sitä käytettiin majakoiden valoa vahvistamassa, nykyään niitä käytetään muissa laitteissa kuten piirtoheittimissä. Fresnel-linssin ajatuksena on linssin paksuuden vähentäminen ottamalla mukaan linssiin vain valoa taittava rajapinta, valo ei tavallisessa linssissäkään taitu kulkiessaan lasissa,vaan linssin pinnassa tullessaan vinosti lasin ja ilman rajapintaan. Koska pinnasta näin tulee epäjatkuva, kuva vääristyy. Valon kokoamisessa tai suuntaamisessa linssi toimii kuitenkin hyvin ja on kevyempi kuin lasilinssi.
Nico (elokuva)
Nico ("Above the Law") on vuonna 1988 ensi-iltansa saanut toimintaelokuva. Elokuvan ohjasi Andrew Davis ja pääosassa oli Steven Seagal. Rooli oli Seagalille ensimmäinen ja Nicon jälkeen hän on ollut monessa muussa menestyneessä toimintaelokuvassa. Elokuva tuotti Yhdysvalloissa lähes 20 miljoonaa dollaria. Seagal myös vastasi elokuvan taistelukohtausten koreografiasta.
Nico Toscani on Sisiliasta Yhdysvaltoihin muuttaneen siirtolaisperheen lapsi. Hän opiskeli nuorena kamppailulajeja Japanissa ja myöhemmin herätti CIA:n huomion taidoillaan. He lähettivät Toscanin salaiseen operaatioon Vietnamin ja Kambodžan rajalle, jossa hän huomasi joidenkin upseereiden käyttävän tilaisuuttaan myydä ja salakuljettaa huumeita.
Toscani lähti CIA:n palveluksista ja työskentelee Chicagossa etsivänä. Hän pääsee ison huumekaupan jäljille, jota johtaa salvadorilainen Salvano. Päästessään liian lähelle liittovaltion viranomaiset käskevät häntä pysymään tehtävästä kaukana. Tutkittuaan asiaa tarkemmin Toscanille paljastuu koko operaatioon muut tarkoitukset.
Elokuvan alkutapahtumat Vietnamin ja Kambodžan rajalla kuvattiin Oahun saarella Havaijilla. Loput kuvaukset tehtiin Chicagossa.
Elokuussa 2016 Steven Seagal ilmoitti palaavansa Nico Toscanin rooliin "Above the Law 2" -nimellä kulkevassa jatko-osassa. On epävarmaa palaako Andrew Davis ohjaamaan elokuvaa. Elokuva tuotetaan Seagalin omistaman Steamroller Productions-yhtiön kautta.
Jonny Greenwood
Jonny Greenwood (s. 5. marraskuuta 1971 Oxford) soittaa kitaraa ja koskettimia yhtyeessä nimeltä Radiohead. Greenwood osaa soittaa monia eri soittimia (edellä mainittujen lisäksi muun muassa alttoviulua, urkuja, pianoa, ksylofonia, kellopeliä, ondes martenotia, banjoa ja harmonikkaa), jonka vuoksi häntä ei voida kutsua vain yhtyeen kitaristiksi. Hän on Radioheadin basistin Colin Greenwoodin pikkuveli. Hän sijoittui sijalle 59 Rolling Stone -lehden listalla "100 kaikkien aikojen parasta kitaristia"..
Greenwood on myös arvostettu nykymusiikkisäveltäjä, ja on toiminut vuodesta 2004 BBC:n nimikkosäveltäjänä.
Kuoleman merkki
Kuoleman merkki ("Marked for Death") on vuonna 1990 ensi-iltansa saanut toimintaelokuva. Elokuvan ohjasi Dwight H. Little ja pääosassa on Steven Seagal. Elokuva tuotti maailmanlaajuisesti 57 miljoonaa dollaria.
Elokuva kertoo huumepoliisista John Hatcherista, joka on täysin kyllästynyt työhönsä ja ottaa lopputilin. John suuntaa oitis rauhoittumaan kotiseudulleen sukulaistensa luo. Meno vanhoilla kotikonnuilla on muuttunut ja huumeet hallitsevat nuorten elämää. Jamaikalaiset terrorisoivat pikkukaupunkia huumeillaan, ja pian John päättää lopettaa huumekaupat ja väkivaltaisuudet.
"Video-oppaassa" vuodelta 1994 Kari Salminen antoi elokuvan VHS-versiolle kaksi tähteä viidestä, mikä teoksen mukaan vastaa sanallista arviota ”keskinkertainen”.
Brasilian Grand Prix 1984
Brasilian Grand Prix 1984 oli Formula 1 -sarjan kauden avausosakilpailu. Se ajettiin 25. maaliskuuta 1984 Jacarepaguan radalla Brasiliassa. Kilpailun voitti McLarenilla ajanut Alain Prost, jolle voitto oli hänen uransa kymmenes.
Kilpailu ajettiin auringonpaisteessa ja lämpötila radan pinnassa oli yli 50 astetta. Kilpailun lähtö myöhästyi hivenen, kun Andrea de Cesaris joutui vaihtamaan vara-autoonsa vaihdelaatikkorikon vuoksi.
Paalupaikalta lähtenyt Elio de Angelis ei onnistunut lähdössä kovinkaan hyvin, vaan jäi kolmanneksi. Parhaan lähdön sai toisesta lähtöruudusta startannut Michele Alboreto. Toiseksi ehti Derek Warwick. Nelson Piquet'llä oli kotiyleisönsä edessä vaikeuksia, sillä hän jäi lähtöruutuun muiden syöksyessä ohi, ja hänet oli työnnettävä liikkeelle. Niki Lauda ohitti heti avauskierroksella de Angelesin ja otti näin kolmannen sijan. Lauda ohitti tiukassa mutkassa vielä Warwickin ja pääsi näin toiseksi.
Lauda sai johtopaikan Alboreton pyörähdettyä suoralla rataosalla ulos. Ensimmäisenä renkaansa kävi vaihdattamassa Patrick Tambay 26. kierroksella, ja hänen jälkeensä moni muukin kävi renkaanvaihdossa. Kierroksella 30 René Arnoux'n Ferrarin moottori syttyi tuleen, ja hän joutui keskeyttämään kilpailun. Kierroksella 32 Nelson Piquet pyörähti ulos radalta.
Lauda joutui jättämään kilpailun kesken kierroksella 38 moottorin lakkoiltua. Warwick siirtyi johtoon Prostin käydessä vaihdattamassa renkaansa, mutta kierroksella 51 hän joutui keskeyttämään moottorin lakkoillessa, ja Prost siirtyi näin johtoon. Prost ehti kilpailussa tehdä takana tuleviin parhaimmillaan yli minuutin raon.
Englannin Martin Brundle ajoi Brasiliassa ensimmäisen Formula 1 -kilpailunsa ja oli maalissa Tyrrellillään viides. Myöhemmin hänet kuitenkin hylättiin. Länsisaksalainen Manfred Winkelhock ei päässyt lainkaan mukaan kilpailuun, vaikka oli harjoituksissa 15. nopein. Hänet hylättiin harjoituksissa, koska autoa työnnettiin radalla polttoaineen loputtua. Winkelhockin paikan kilpailussa sai RAM-tallin Jonathan Palmer.
CP-rikko
CP-rikko on hiukkasfysiikan ilmiö. Se havaittiin kokeellisesti ensi kerran vuonna 1964 kokeessa, jossa tutkittiin neutraalien kaonien hajoamista. Koe kumosi siihen asti otaksutun luonnonlakien CP-symmetrian. Tässä yhteydessä C (charge conjugation, varauskonjugaatio) tarkoittaa hiukkasen muuttamista antihiukkasekseen ja P hiukkasen pariteetin muuttamista vastakkaiseksi (peilausta).
Luonnossa esiintyvän heikon CP-rikon aiheuttaa heikko vuorovaikutus, joka muuntaa hiukkasten rakenneosasia kvarkkeja toisikseen. Matemaattisesti tätä kuvataan hiukkasfysiikan standardimallissa CKM-matriisilla (Cabibbo-Kobayashi-Maskawa). Hiukkasten välisten sähkömagneettisen, vahvan vuorovaikutuksen tai gravitaation ei ole havaittu rikkovan CP-symmetriaa.
CP-symmetrian rikkoutuminen on yksi ns. Saharovin ehdoista sille, että varhaisen maailmankaikkeuden hiukkasreaktioissa aine ja antiaine eivät olisi tuhonneet toisiaan täysin, vaan jäljelle voisi jäädä ainetta. Kvarkkien heikoissa vuorovaikutuksissa havaittu CP-rikko näyttäisi kuitenkin olevan liian vähäinen selittämään maailmankaikkeudessa olevan aineen määrän. CERNin LHCb-kokeen on tarkoitus tutkia reaktioita, joissa voisi näkyä standardimallin ulkopuolisten hiukkasten aiheuttamaa CP-symmetrian rikkoutumista.
Vuoden 1980 Nobelin fysiikanpalkinto myönnettiin vuoden 1964 kokeen tehneille ja CP-rikon ensimmäisen kerran havainneille James Croninille ja Val Fitchille.
Seward
Seward on kaupunki Alaskassa. Kaupungissa asuu vuoden väestönlaskennan mukaan 2 830 henkilöä. Kaupunki on nimetty vuosina 1861–1869 Yhdysvaltain ulkoministerinä toimineen William H. Sewardin mukaan.
Kaupungissa sijaitsee yksityinen meriympäristön tutkimuskeskus ja akvaario Alaska SeaLife Center.
Testikuljettaja
Testikuljettajalla tarkoitetaan henkilöä, joka ajamalla pyrkii saamaan selville ajoneuvon heikkouksia ja vahvuuksia. Antamansa palautteen perusteella ajoneuvoa pyritään parantamaan. Testikuljettajia käytetään autoteollisuudessa, mutta nykyisin termi yhdistetään useimmin kilpa-autoilussa toimiviin testikuljettajiin.
Moottoriurheilussa testikuljettajat ovat usein joko kokeneita kilpa-autoilijoita, jotka eivät ole saaneet kiinnitystä kilpakuljettajaksi taikka nuoria pienemmistä luokista isompiin luokkiin siirtyviä nousevia kykyjä. Tunnettuja suomalaisia entisiä testikuljettajia ovat esimerkiksi Mika Häkkinen, Mika Salo, Heikki Kovalainen ja Valtteri Bottas.
Henry Rawlinson
Henry Rawlinson voi tarkoittaa seuraavia henkilöitä:
Merikeskus Vellamo
Merikeskus Vellamo on Kotkan Kantasatamaan vuonna 2008 valmistunut rakennus, jossa sijaitsevat Suomen merimuseon, Kymenlaakson museon, Merivartiomuseon ja Tietokeskus Vellamon toimitilat.
Rakennuksen on suunnitellut arkkitehti Ilmari Lahdelma ja Rainer Mahlamäki. Sen julkisivut koostuvat vuoroon laudoitetusta erivärisistä peltikaseteista ja silkkipainetusta lasilevystä. Merikeskuksessa sijaitsevat Suomen merimuseon ja Kymenlaakson museon työ- sekä näyttelytilat, auditorio sekä ravintola ja museokauppa. Maanpinnan tasolla sijaitsevan Tietokeskus Vellamon kirjastopalvelut avattiin yleisölle syyskuussa 2008. Syksyllä 2009 yleisölle avautuivat myös Tietokeskuksen arkistopalvelut.
Suomen arkkitehtiliitto SAFA ja Kotkan kaupunki järjestivät vuoden 2004 huhtikuun ja syyskuun lopun välillä arkkitehtikilpailun merimuseon suunnittelusta. Arkkitehtikilvan voittajan palkintosumma oli 80 000 euroa. Myös rakennuksen nimestä järjestettiin yleisökilpailu, jonka raati esitti kolme vaihtoehtoa: Aava, Pooki ja Vellamo. Kotkan kaupunginhallitus päätti kahden kokouksen jälkeen, että rakennuksen nimeksi annetaan Merikeskus Wellamo, mutta Museoviraston kehotuksesta kaupunginhallitus vaihtoi nimen suomen kielen oikeinkirjoituksen mukaisesti Vellamoksi vuonna 2006.
Merikeskus Vellamon rakentaminen alkoi varastokuurin purkamisella tammikuussa 2006. Vellamon peruskivi muurattiin juhlatilaisuudessa 15. syyskuuta 2006 klo 12.30, tilaisuudessa olivat paikalla mm. silloinen eduskunnan puhemies Paavo Lipponen. Rakennuksen harjannostajaisia vietettiin 29. maaliskuuta 2007. Rakennustöiden osalta Vellamo valmistui marraskuussa 2007. Tämän jälkeen alettiin rakentaa Kymenlaakson museon ja Suomen merimuseon näyttelyitä. Alun perin Helsingin Hylkysaaressa sijainnut merimuseo muutti Vellamoon joulukuussa 2007.
Rakennuksen suunnittelijat ja rakentajat palkittiin Vuoden teräsrakenne -kilpailussa 2008. Suomen Valoteknillinen Seura palkitsi Vellamon vuoden 2009 Valaistuskohteeksi ulkovalaistussarjassa.
Vellamon rakennuskustannukset olivat kaiken kaikkiaan 38 miljoonaa euroa, 12 miljoonaa euroa enemmän kuin alkuperäiseen suunnitelmaan kuului. Pääurakoitsijana toimi Lemminkäinen-konserniin kuuluva Lemcon Oy.
Museo avattiin yleisölle 11. heinäkuuta 2008. Ensimmäisen viikonlopun aikana museossa vieraili 3 700 kävijää. Ensimmäisen vuoden tavoitteeksi asetettu 50 000 kävijän raja ylitettiin 27. syyskuuta 2008.
Molemmilla museoilla on vaihtuvia näyttelyitä vuosittain sisältäen muun muassa taidetta ja valokuvia. Suomen merimuseon päänäyttelyn nimi on ”"Pohjantähti, Etelän risti"” ja Kymenlaakson museon ”"Virtaa"”. Kymenlaakson museon näyttelyssä ""Mosaikki"" sisällöt vaihtelevat lyhyillä sykleillä muutaman kuukauden välein. Useamman vuoden esillä oleva ""Mutkat suoriksi"" -näyttely avautui syksyllä 2015 ja samoin pitkäkestoinen ""Lasia kaikille - Karhula 1889-2009"" -näyttely keväällä 2017.
Kymenlaakson museon ""Virtaa"" -päänäyttelyn suunnitteli Jyrki Vainio, Demodesign Oy.
Museorakennuksen yhteydessä olevassa museoaluslaiturissa sijaitsevat majakkalaiva "Kemi" ja jäänmurtaja "Tarmo".
Mommilanjärven soutelu
Mommilanjärven soutelu on yksi Suomen suurimmista vuosittaisista soututapahtumista. Tapahtuma järjestetään aina perinteisesti heinäkuun kolmantena lauantaina. Vuonna 2009 se järjestettiin 20. kerran, ja soutajia oli mukana ennätykselliset 1210.
Soutelu järjestetään Hausjärvellä Haminankylässä. Soutustadionin paikalla sijaitsi aikoinaan Saidanlahden saha joka lopetti toimintansa 1983.
Aloísio Lorscheider
Aloísio Leo Arlindo Lorscheider (8. lokakuuta 1924 – 23. joulukuuta 2007) oli brasilialainen katolinen pappi, josta tehtiin yksi kardinaaleista 24. toukokuuta 1976. Hän osallistui uuden paavin valintaan vuonna 1978, mutta ei enää vuonna 2005, jolloin hän oli jo ylittänyt 80 vuoden iän.
Rio Grande do Sulin osavaltiossa syntynyt Lorscheider sai pappisvihkimyksensä 22. elokuuta 1948. Hän eli 83-vuotiaaksi.
Stefan Bellof
Stefan Bellof (20. marraskuuta 1957 Gießen, Länsi-Saksa – 1. syyskuuta 1985 Spa-Francorchamps, Belgia) oli saksalainen Formula 1 -kuljettaja.
Bellof kilpaili Tyrrell-tallissa koko F1-uransa ajan. Hän sijoittui kaudella 1985 pisteille kahdesti ja saavutti yhteensä neljä MM-pistettä. Parhaimmillaan Bellof oli neljäs Itä-Yhdysvaltain GP:ssä 1985.
Bellof sai surmansa Spa-Francorchampsin radalla ajetussa 1 000 km:n ajossa vuonna 1985. Bellofin ajama Porsche 956 osui Jacky Ickxin autoon nopeassa Eau Rouge -mutkassa tuhoisin seurauksin. Bellof todettiin kuolleeksi tunti onnettomuuden jälkeen.
Bellof ajoi vuonna 1983 Nürburgringin legendaarisen Nordschleifen 35 vuotta voimassa olleen kierrosennätyksen ja valittiin vuonna 2008 brittiläisen F1 Racing -lehden laajassa äänestyksessä kaikkien aikojen 31. parhaaksi autourheilijaksi. Bellofin kotikaupungissa Gießenissa on hänen mukaansa nimetty katu "Stefan-Bellof-Straße".
Mario Adorf
Mario Adorf (s. 8. syyskuuta 1930) on saksalainen näyttelijä. Kansainvälisesti hänet muistetaan varsinkin pääosasta Günter Grassin romaaniin perustuvassa elokuvassa "Peltirumpu" (1978, Volker Schlöndorff).
Adorf syntyi Zürichissä italialaiselle isälle ja saksalaiselle äidille. Hän on uransa aikana ollut aktiivinen sekä elokuvissa, televisiossa että teatterissa.
Adorf sai ensimmäisen puolisonsa Lis Verhoevenin kanssa yhden tyttären, Stellan. Hän erosi ja meni vuonna 1985 uusiin naimisiin Monique Fayen kanssa. Hän oli Berliinin elokuvajuhlien tuomariston jäsen vuonna 2007.
Andrea Ferro
Andrea Ferro (s. 19. elokuuta 1973 Arona, Italia) on goottimetalliyhtye Lacuna Coilin mieslaulaja. Hän aloitti musiikin harrastaminen hyvin nuorella iällä ja on yksi Lacuna Coilin perustajajäsenistä. Ferro oli alun perin yhtyeessä nimeltään Sleep Of Right, kunnes yhtye palkkasi laulaja Cristina Scabbian, jotta hän voisi laulaa taustalaulua. Vuonna 1996 Cristina Scabbiasta tuli kuitenkin vakituinen naislaulaja ja Lacuna Coil perustettiin.
Luikonlahden rautatieasema
Luikonlahden rautatieasema () on Kaavin kunnassa Pohjois-Savossa rataosalla sijaitseva rautatieasema. Liikennepaikalla voidaan järjestää junien kohtaaminen ja kuormataan raakapuuta. Rataosalla kuljetetaan rahtia noin 900 000 tonnia vuodessa.
Luikonlahdessa on ollut 1960-luvun tyylinen parakkirakennus, joka purettiin vuonna 2005. Myös entiselle Luikonlahden kaivokselle johti rata aina vuoteen 2004, jolloin se purettiin.
Turvalaitteena oli varmistuslukko- ja opastinturvalaitos, kunnes se korvattiin kesällä 2003 tietokoneasetinlaitteella. Vakinainen suorituspaikka Luikonlahti ei enää tuolloin ollut, Juankoski oli ainoa koko rataosalla lukuun ottamatta Viinijärveä ja Siilinjärveä.
Luikonlahti sijaitsee harvaanasutulla alueella ja sieltä on hyvät tieyhteydet eri suuntiin. Liikennevirasto, Kaavin kunta ja VR Transpoint kaavailevatkin Luikonlahden asemalle raakapuuterminaalia. Raakapuuterminaalihankkeen lähtökohtana on elinkeinoelämän ja metsäteollisuuden tarpeet. Mahdollisen terminaalin kautta arvioidaan kuljetettavan raakapuuta vuosittain noin 300 000 - 400 000 tonnia. Puuta tultaisiin keräämään Luikonlahteen noin 100 kilometrin säteeltä suunnitellusta terminaalista.
Raakapuuterminaali lisäisi rekkaliikennettä Luikonlahdessa. Lisäys olisi 20 - 30 rekkalastillista vuorokaudessa. Tavarajunia liikennöisi aseman kautta 1 - 2 nykyistä enemmän.
Luikonlahden raakapuuterminaalia kaavaillaan nykyisen radan pohjoispuolelle. Hankesuunnitelmassa on kaksi eri vaihtoehtoa. Pienemmässä vaihtoehdossa lastausraiteen pituus olisi korkeintaan 550 m. Laajemman vaihtoehdon mukaan terminaalissa olisi kaksi kuormausvaihdetta ja raiteiden pituus olisi 650 m. Pienemmän terminaalin hinta-arvio on 4,5 miljoonaa euroa ja laajemman 9 miljoonaa euroa.
Martina Gedeck
Martina Gedeck (s. 14. syyskuuta 1961) on saksalainen näyttelijä. Hän tuli kansainvälisesti tunnetuksi esitettyään pääosaa romanttisessa komediassa "Kaikilla mausteilla" (2001).
Gedeck syntyi Münchenissä ja kasvoi Landshutissa, vuodesta 1971 Berliinissä. Hän opiskeli Freie Universität Berlinissä ja vuosina 1982–1986 Universität der Künste Berlinissä.
Gedeck on palkittu Saksan elokuvapalkinnolla vuosina 1997 ja 2002. Hänellä oli vuonna 2006 osa Oscar-palkitussa elokuvassa "Muiden elämä".
Paranneltu Fujitan asteikko
Paranneltua Fujitan asteikkoa ("Enhanced Fujita Scale") käytetään nykyään Yhdysvalloissa, kun analysoidaan tornadojen aiheuttamia tuhoja. Tämä asteikko on paljon tarkempi kuin edellinen Fujitan asteikko, ja se otettiin käyttöön 1. helmikuuta 2007.
Grand Prairie
Grand Prairie on kahden kaupungin nimi:
Argos (koira)
Argos () oli kreikkalaisessa mytologiassa Odysseuksen uskollinen koira, joka odotti Ithakassa isäntäänsä palaavaksi kaksikymmentä vuotta kun useimmat jo luulivat tämän kuolleen. Se oli ensimmäinen, joka tunnisti Odysseuksen tämän palattua Troijan sodasta ja naamioitua itsensä kerjäläiseksi voidakseen tarkkailla, mitä hänen kotimaassaan oli tapahtunut hänen poissa ollessaan. Tunnistettuaan isäntänsä vielä kerran se heilutti häntäänsä tervehdykseksi ja kuoli.
Saat miehen Rööperiin
Saat miehen Rööperiin (alaotsikkona Kaikki levytykset 1965-1968) on suomalaisen pop-yhtye Jormasin 2 CD:n kokoelma-albumi vuodelta 2001. Se sisältää kaikki yhtyeen singlejulkaisut sekä molempien studioalbumien kappaleet. Mukana ovat myös Yleisradion arkistosta löytyneet studio- ja keikkaäänitteet.
Hans Modrow
Hans Modrow (s. 27. tammikuuta 1928) on saksalainen kommunistipoliitikko. Hän toimi Itä-Saksan pääministerinä vuosina 1989–1990.
Modrow syntyi Jasenitzissa Länsi-Pommerissa (nyk. Jasienica, Puola) ja oli sotavankina Neuvostoliitossa vuoteen 1949. Hänelle myönnettiin vuonna 1975 Isänmaan ansioritarikunnan ja vuonna 1978 Karl Marxin ritarikunnan jäsenyys.
Modrow tuli Itä-Saksan pääministeriksi marraskuun 1989 puolivälissä, jolloin kommunistipuolueen yksinvalta oli juuri päättymässä. Vielä tällöin hän oletti Itä-Saksan jatkavan erillisenä valtiona. Modrow johti helmikuusta 1990 alkaen monipuoluehallitusta ja esitti tammikuussa 1990 Neuvostoliitolle Saksojen liittymistä yhteen. Tämä toteutui saman vuoden lokakuussa.
Saksan jälleenyhdistymisen jälkeen Modrow on toiminut Saksan liittopäivien ja Euroopan parlamentin jäsenenä.
Kalifornian maastopalot 2007
Kalifornian maastopalot 2007 oli sarja maastopaloja, jotka koettelivat Kalifornian osavaltiota Yhdysvalloissa lokakuussa 2007. Vähintään 1 500 kotia ja 2 000 neliökilometriä maata paloi Santa Barbaran piirikunnasta Meksikon vastaiselle rajalle asti ulottuvalla alueella. Yhdeksän ihmistä kuoli suoraan tulen seurauksena. Ensimmäiset palot alkoivat 20. lokakuuta ja viimeiset sammutettiin 9. marraskuuta.
Seitsemään Kalifornian piirikuntaan julistettiin hätätila. Palojen vuoksi suoritettiin Kalifornian historian siihen mennessä suurin evakuointi, noin miljoona henkeä. Paloja oli sammuttamassa yli 6 000 palomiestä, joita avustivat useat armeijan yksiköt. Lisäksi sammutustoimiin osallistui lähes 3 000 vankia.
Palojen sammutusta hankaloitti vuoden 2007 kuiva ja kuuma kuuma kesä sekä alueelle tyypilliset voimakkaat Santa Ana -tuulet, jotka puhalsivat jopa yli 140 km/h nopeuksilla.
Paloilla oli useita eri lähteitä. Monet niistä syttyivät voimakkaiden tuulien vahingoittamista voimalinjoista.
Pärlor åt svinen
Pärlor åt svinen on Magnus Ugglan 15. studioalbumi, joka julkaistiin 24. lokakuuta 2007. Albumi sisältää singlet ”Pärlor åt svinen” ja ”För kung och fosterland”.
Albumi debytoi Ruotsissa Sverigetopplistanin toisella sijalla.'
New Religion
New Religion on Primal Fearin seitsemäs studioalbumi, joka julkaistiin 21. syyskuuta 2007.
Enson Pallo
Enson Pallo eli EPa on varkautelainen, vuonna 1990 perustettu kaukalopalloseura.
Enson Pallo perustettiin kesällä 1990. Kaudella 1990-91 EPa pelasi Suomen kaukalopalloliiton järjestämässä I-divisioonassa yhdessä WP-35:n kanssa. Seuran ensimmäinen SM-kulta tuli kaudella 1993-1994, kun EPan A-juniorit voittivat Suomen mestaruuden.
Kaudella 1994-95 Wp-35 ja Enson Pallo yhdistyivät ja jatkoivat toimimista Enson Pallo -nimen alla. Kaudella 1997-98 EPa nousi Suomen mestaruussarjaan, mutta putosi takaisin kauden 1999-2000 jälkeen. Kaudella 2001-02 EPa sijoittui toiseksi ja onnistui jälleen nousemaan takaisin liigaan. Kaudella 2005-06 Enson Pallo pelasi pronssi-ottelussa, sijoittuen lopulta neljänneksi. Ensimmäinen mitali tuli kaudella 2007-2008, jolloin joukkue hävisi finaalissa ja sai hopeaa.
Henry Rawlinson (arkeologi)
Sir Henry Creswicke Rawlinson (4. marraskuuta 1810 Chadlington, Englanti – 5. maaliskuuta 1895 Lontoo, Englanti) oli brittiläinen poliitikko, diplomaatti, assyrologi, arkeologi ja sotilas. Parhaiten hänet tunnetaan Lähi-idän muinaisten nuolenpääkirjoitusten tulkitsijana.
Rawlinson lähti kadettina sotilaspalvelukseen Itä-Intian kauppakomppaniaan vuonna 1827. Kuuden vuoden palvelun jälkeen upseerina Rawlinson oli oppinut persian kielen ja hänet lähetettiin kuuden muun brittiläisen upseerin kanssa uudelleen järjestämään šaahin armeijaa. Vuodesta 1833 vuoteen 1838 Rawlinson oli Persiassa ja tuona aikana hän innostui nuolenpääkirjoituksesta.
Georg Friedrich Grotefend oli jo aiemmin tehnyt ensimmäisiä ratkaisuja persialaisesta nuolenpääkirjoituksesta. Rawlinson ei ollut tästä tietoinen, ja jopa elämäänsä uhaten hän onnistui kopioimaan 100 metrin korkeudessa kallionseinämässä olevan Behistunin kirjoituksen, joka on parhaimpia jäännöksiä nuolenpääkirjoituksesta. Rawlinson aloitti käännöstyön helpoimmasta, joka vaikutti olevan tehty aakkoskirjoituksella, kun kahdessa muussa oli myös kuvakirjaimia, ideogrammeja ja äännemerkkejä. Kieli osoittautui muinaispersiaksi, ja tämän tulkittuaan hän pystyi kääntämään myös kaksi muuta tekstiä, jotka olivat kirjoitettu elamiksi ja akkadiksi.
Rawlinson ura jatkui vuodesta 1840 poliittisena agenttina Kandaharissa, ja tämän jälkeen hän sai siirron konsuliksi Bagdadiin, minkä ansiosta hän pystyi viemään loppuun nuolenpääkirjoitusten tulkinnat. Irakissa hän teki myös kaivauksia ja lahjoitti kokoelmansa British Museumiin, joka antoi myös luvat Rawlinsonin kaivauksille.
Vuonna 1855 Rawlinson joutui onnettomuuteen, mikä sai hänet palaamaan Englantiin ja eroamaan tehtävistään kauppakomppaniassa. Rawlinson nimitettiin vuonna 1856 kauppakomppanian johtotehtäviin, ja vuodet 1859–1860 hän oli brittiläinen ministeri Persiassa. Britannian alahuoneessa Rawlinson toimi vuodet 1858 ja 1865–1868.
Rawlinson oli naimisissa Louisa Caroline Harcourt Seymourin kanssa. Parilla oli kaksi lasta, joista toinen on tunnettu brittiläinen kenraali Henry Rawlinson. Henry Rawlinson vanhemman veli oli historioitsija George Rawlinson.
Rawlinson kuoli Lontoossa vuonna 1895. Hän ehti elämänsä aikana kirjoittaa useita kirjoja tutkimuksistaan, ja hän osallistui "Encyclopædia Britannican" yhdeksän painoksen kirjoittamiseen.
Hans Magnus Enzensberger
Hans Magnus Enzensberger (s. 11. marraskuuta 1929) on saksalainen runoilija.
Enzensberger syntyi Kaufbeurenissa ja opiskeli kirjallisuutta sekä filosofiaa Erlangenissa, Freiburg im Breisgaussa, Hampurissa ja Pariisin yliopistolla. Kirjailija ja kääntäjä Christian Enzensberger on hänen veljensä.
Enzensbergerille on myönnetty muun muassa Georg Büchnerin palkinto (1963), Asturian ruhtinaan palkinto (2002) ja Sonningprisen (2010). Hänen tuotantoaan on julkaistu kymmeninä kirjoina 1950-luvulta 2000-luvulle saakka.
Vesipallon maailmanmestaruuskilpailut
Vesipallon maailmanmestaruuskilpailut järjestetään uinnin maailmanmestaruuskilpailujen yhteydessä. Miehet ovat kilpailleet vuodesta 1973 ja naiset vuodesta 1986. Vuodesta 2001 lähtien kilpailut on käyty aina parittomina vuosina.
Rolf Berend
Rolf Berend (s. 1. lokakuuta 1943 Gernrode/Eichsfeld) on saksalainen Kristillisdemokraattisen unionin poliitikko. Hän toimi Euroopan parlamentin jäsenenä vuosina 1999–2009.
Berend syntyi Thüringenissä. Ylioppilaaksi kirjoitettuaan hän opiskeli musiikkia ja germanistiikkaa Jenassa ja Leipzigissä. Hän teki vuoteen 1990 saakka opettajantyötä. Berendin poliittinen aktiiviura käynnistyi Saksan jälleenyhdistymisen jälkeen. Hänestä tehtiin vuonna 2001 Bundesverdienstkreuzin ritari.
Purutupakka
Purutupakka eli mälli on mausteliemessä liotetetuista tupakanlehdistä tehtyjä tankoja, jotka on kuivattu ja puristettu tai irtonaisia tupakan lehdistä leikattuja suikaleita. Tangosta pureskellaan palasia, joita pyöritellään suussa ja tungetaan mahdollisesti huulen alle. Kostuessaan mälli luovuttaa ruskeaa tupakkamehua, jota normaalisti syljeskellään aika ajoin pois.
Purutupakan myynti ja maahantuonti Suomessa kiellettiin 15. elokuuta 2016 voimaan astuvassa tupakkalaissa, tosin sitä saa tuoda matkustajatuonnissa enimmillään kilon vuorokauden aikana.
Uinnin pitkän radan Euroopan-mestaruuskilpailut 1926
Uinnin pitkän radan Euroopan-mestaruuskilpailut järjestettiin vuonna 1926 ensimmäistä kertaa. Kilpailut pidettiin Unkarin Budapestissa 18.–22. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja vesipallo. Lajeja oli vain miehille.
Isäntämaa
Kader Arif
Kader Arif (s. 3. heinäkuuta 1959) on ranskalainen sosialistipuolueen poliitikko, joka on toiminut Euroopan parlamentin jäsenenä vuosina 2004–2012. Hän on syntynyt Algeriassa.
SanDisk
SanDisk eli SanDisk Corporation (aiemmin SunDisk) on amerikkalaislähtöinen monikansallinen tietokoneiden flash-muisteja kehittävä ja valmistava yhtiö. Sen perustivat Eli Harari ja Sanjay Mehrotra vuonna 1988. SanDisk meni pörssiin marraskuussa 1995. Yhtiön pääkonttori on Milpitaksessa Kaliforniassa. Tuotantolaitoksia sillä on ympäri maailman.
Tuotantoon kuuluu erittäin laaja kirjo erilaisia muistikorttityyppejä, kuten esimerkiksi CompactFlash ja Secure Digital sekä USB-muistitikut.
Gloucesterin herttua
Gloucesterin herttua () on Gloucesterin kaupungin mukaan nimetty periytyvä päärinarvo, jonka on annettu Englannin kuningaskunnan ja Yhdistyneen kuningaskunnan kuninkaallisen perheen jäsenille, yleensä hallitsevan monarkin pojalle. Arvonimi on perustettu kaikkiaan viidesti ja sillä on ennen nykyistä herttuaa ollut viisi kantajaa. 1700-luvulla oli käytössä myös arvonimi "Gloucesterin ja Edinburghin herttua".
Yhdistyneen Kuningaskunnan toinen ja nykyinen Gloucesterin herttua on Yrjö V:n pojanpoika ja kuningatar Elisabet II:n serkku prinssi Richard. Hän valmistui arkkitehdiksi 1969 ja oli ajatellut tehdä uran arkkitehtuurin parissa. Hänen vanhempi veljensä kuoli lento-onnettomuudessa vain 30-vuotiaana vuonna 1972, jolloin Richardista tuli arvonimen perijä isänsä jälkeen. Hänen kuninkalliset tehtävänsä lisääntyivät siinä määrin, että hän jätti työnsä lontoolaisessa suunnittelutoimistossa. Prinssi Richardilla on myös "Ulsterin jaarlin" ja "Cullodenin paronin" arvonimet. 
Prinssi Henrikin jälkeen arvonimen perimysvuorossa on hänen ainoa poikansa Alexander Windsor, Ulsterin jaarli (s. 1974). Hänellä puolestaan on yksi poika, Xan Windsor, lordi Culloden (s. 2007).
Santarém (Brasilia)
Santarém [-re´m] on kaupunki Parán osavaltiossa Pohjois-Brasiliassa. Se sijaitsee Tapajósin ja Amazonin jokien yhtymäkohdassa. Kaupungissa on arviolta 294 447 asukasta (vuonna 2016) ja sen pinta-ala on 18 500 neliökilometriä.
Jesuiitat perustivat Santarémin lähetysasemaksi 1661. Kaupunki sijaitsee 700 kilometriä Belémistä länteen. Santarémissä on jokisatama ja kauppakeskus, sekä auto-, kone- ja elektroniikkateollisuutta. Kaupungista on kumin, juutin ja puutavaran vientiä.
Adámos Adámou
Adámos Adámou (, s. 30. lokakuuta 1950) on kyproslainen poliitikko, joka oli Euroopan parlamentin jäsen vuosina 2004–2009. Adámou syntyi Limassolissa ja on koulutukseltaan patologiaan ja onkologiaan erikoistunut lääkäri. Hän edustaa kommunistista AKEL-puoluetta ja kuului europarlamentissa Euroopan yhtyneen vasemmiston ja Pohjoismaiden vihreän vasemmiston ryhmään.
Vittorio Agnoletto
Vittorio Emanuele Agnoletto (s. 6. maaliskuuta 1958) on italialainen PRC- eli "Partito della Rifondazione Comunista" -poliitikko ja Euroopan parlamentin jäsen vuosina 2004–2009.
Milanossa syntynyt Agnoletto luki lääkäriksi Milanon yliopistossa ja on tehnyt työtä varsinkin AIDSin vastaisessa taistelussa. Euroopan parlamentissa hän kuului Euroopan yhtyneen vasemmiston konfederaatioryhmään/Pohjoismaiden vihreään vasemmistoon ja istui ulkoasiainvaliokunnassa.
Italialainen lehdistö nimesi Agnoletton vuonna 1994 "Vuoden lääkäriksi".
Klami
Klamin suku on yksi Virolahden talonpoikaisista merenkulkijasuvuista. Tunnettu sukulinja ulottuu 1600-luvulle asti ja ennen vuotta 1744 suvun nimenä on ollut Kouki. Klami-nimi tunnetaan Virolahdella jo 1500-luvulla (Glam).
Helsingin Mellunkylässä sijaitseva "Klamintie" on tullut Helsingin nimistöön 1954. Se on valtiopäivämiesten Erik Klamin ja Juho Klamin sekä kansatieteellisten kuvausten julkaisija Abel Klamin muistoksi.
Klameja on elossa lokakuun 2012 alussa 150.
24 – Troijan hevonen
24 – Troijan hevonen () on toinen Suomessa julkaistu 24-televisiosarjaan perustuva kirja. Sen on kirjoittanut Marc Cerasini. Ensimmäisestä osasta poiketen, tällä kertaa Jack Bauerin päivän tapahtumat sijoittuvat Los Angelesiin.
Vincenzo Aita
Vincenzo Aita (s. 14. syyskuuta 1948) on italialainen PRC- eli "Partito della Rifondazione Comunista" -poliitikko. Hän oli Euroopan parlamentin jäsenenä vuosina 2006–2009 ja kuului GUE/NGL-ryhmään. Aita on syntynyt Campanian maakunnan Ebolissa.
Ranskan ympäriajo 2008
Vuoden 2008 Ranskan ympäriajo ajettiin 5.–27. heinäkuuta 2008. Kyseessä oli 95. kilpailukerta. Kilpailun kolme ensimmäistä etappia ajettiin Bretagnessa ja kilpailu myös vieraili Italiassa 20.–22. heinäkuuta 15. ja 16. etapilla. Reitillä oli 10 tasamaaetappia, 5 vuoristoetappia, 4 mäkietappia ja 2 henkilökohtaista aika-ajoetappia. Kilpailun kokonaismatka oli 3 559,5 km.
Espanjalainen Carlos Sastre voitti kokonaiskilpailun 58 sekunnin erolla australialaiseen Cadel Evansiin. Itävaltalainen Bernhard Kohl oli kokonaiskilpailun kolmas voittaen samalla mäkikilpailun. Pistekilpailun voitti espanjalainen Óscar Freire ja nuorten (alle 25-v.) kilpailun voitti luxemburgilainen Andy Schleck. Paras joukkue oli tanskalainen Team CSC-Saxo Bank.
Vuoden 2008 Ranskan ympäriajoa varjostivat edellisvuotiseen tapaan useat dopingkäryt. Perjantaina 11. heinäkuuta L'Équipe-lehti kertoi Liquigas-tallin Manuel Beltránin jääneen kiinni EPO-hormonin käytöstä ensimmäisen etapin jälkeen . Keskiviikkona 16. heinäkuuta Ranskan antidopingjärjestö ilmoitti Barloworld-tallin Moisés Dueñasin antaneen neljännen etapin jälkeen EPO:a sisältäneen näytteen . Seuraavana päivänä sama järjestö kertoi kaksi etappia voittaneen Saunier Duval - Scott-tallin Riccardo Riccòn jääneen kiinni niin ikään EPO:n käytöstä neljännen osuuden jälkeen . Saunier Duval - Scott vetäytyi kilpailusta Riccòn käryn jälkeen. Kilpailun viimeisenä päivänä Ranskan antidopingjärjestö ilmoitti Crédit Agricole -tallin Dmitri Fofonovin antaneen 18. etapin jälkeen kiellettyä piristettä heptaminolia sisältäneen näytteen .
Kokonaiskilpailussa kolmanneksi sijoittuneen ja mäkikilpailun voittaneen Bernhard Kohlin kerrottiin lokakuussa jääneen Ranskan ympäriajon aikana kiinni Cera-hormonin käytöstä.
* Tähdellä merkityt etapit päättyvät mäen tai vuoren päälle.DNF = ei tullut maaliin, DNS = ei lähtenyt etapille
Kilpailussa jaetaan palkintorahoina yhteensä 3,25 miljoonaa euroa. Jokainen joukkue saa korvauksena osallistumiskuluista 51 243 €. Lisäksi joukkueet saavat jokaisesta ajajasta, joka ajaa kilpailun läpi, 1 600 €, edellyttäen, että joukkueesta vähintään seitsemän ajajaa pääsee maaliin.
Perinteen mukaan joukkueen keräämät palkintosummat kootaan yhteen ja jaetaan ajajien ja joukkueen muun henkilöstön kesken.
Santarém (Portugali)
Santarém [-re´m] on kaupunki Keski-Portugalissa.
Kaupunki sijaitsee noin 70 kilometriä Lissabonista koilliseen. Se on Santarémin piirin pääkaupunki. Vuonna 2011 siellä asui 62 200 ihmistä. Santarémissa harjoitetaan elintarviketeollisuutta ja turismia. Siellä on myös keskiaikaisen linnan rauniot ja useita historiallisia kirkkoja, muun muassa varhaisgoottilainen nykyisin museona toimiva São João de Alporãon kirkko 1100-luvulta.
Gabriele Albertini
Gabriele Albertini (s. 6. heinäkuuta 1950) on italialainen poliitikko. Hän kuului aluksi Forza Italia -puolueeseen ja vuodesta 2009 Vapauden kansa -puolueeseen (europarlamentissa Euroopan kansanpuolue). Hän toimi Euroopan parlamentin jäsenenä vuosina 2004–2013.
Albertini syntyi Milanossa ja suoritti oikeustieteen loppututkinnon vuonna 1974. Hän toimi vuosina 1997–2006 Milanon pormestarina.
Harvasukasmadot
Harvasukasmadot ("Oligochaeta") on nivelmatojen alaluokka, johon kuuluvat useimmat madoiksi kutsutut eläimet, kuten kastemadot ja muut lierot. Useimmat lajit elävät maalla tai makeassa vedessä.
Suomessa eläviä harvasukasmatoja on noin 130 lajia.
Monet harvasukasmadot toimivat makrohajottajina. Virtavesissä elävät lajit ovat tyypillisesti erikoistuneet keräämään ravinnokseen jokiuomien pohjilta hienorakeista, pitkälle hajonnutta orgaanista ainesta, jonka pinnalla elää bakteereja.
Jim Allister
James Hugh "Jim" Allister QC (s. 2. huhtikuuta 1953, Down) on pohjoisirlantilainen poliitikko. Hän kuului aiemmin Demokraattiseen unionistipuolueeseen, mutta erosi siitä maaliskuussa 2007 ja on nykyisin sitoutumaton.
Koulutukseltaan Allister on asianajaja. Hän toimi Euroopan parlamentin jäsenenä vuosina 2004–2009.
Britannian kuninkaallinen perhe
Britannian kuninkaallinen perhe on käsite, jolla viitataan Yhdistyneen kuningaskunnan hallitsevaan monarkkiin ja tämän lähisukulaisiin. Tarkkaa muodollista tai lakiinkirjattua määritelmää kuninkaalliseen perheeseen kuulumisesta ei ole, ja eri yhteyksissä perheeseen voidaankin lukea eri henkilöitä. Kuninkaallisen perheen jäseniksi lasketaan yleensä ainakin ne henkilöt, joista käytetään puhuttelua "hänen majesteettinsa" ("Her/His Majesty", "HM"), "hänen kuninkaallinen korkeutensa" ("Her/His Royal Highness", "HRH") tai "heidän kuninkaalliset korkeutensa" ("Their Royal Highnesses", "TRH").
Rentun ruusut
Rentun Ruusut – Irwin Goodmanin parhaat on vuonna 2000 julkaistu Irwin Goodmanin kokoelmalevy. Kokoelmasta julkaistiin kaksi versiota, 2 CD:n kaksoislevy ja 4 CD:n boksi. "Rentun Ruusut" on osa Warner Music Finlandin "Musiikin mestareita" -kokoelmalevysarjaa.
24 – Operaatio helvetin portti
24 – Operaatio helvetin portti on Marc Cerasinin kirjoittama ja on ensimmäinen 24-televisiosarjaan perustuva kirja. Se tapahtuu ennen ensimmäistä tuotantokautta ja Jack Bauer viettää päiväänsä New Yorkissa.
Jack Bauerilla on ongelmia tehtävänsä kanssa. Hänen täytyisi siirtää vanki lentokoneella toiseen kaupunkiin FBI-agentin Frank Hensleyn ja muiden valtion virkailijoiden kanssa. Lentokone syöksyy maahan, tormää ja kaaos vallitsee hylyn sisässä - Frank Hensley lavastaa Jack Bauerin kahden agentin murhaan, Ryan Chappelle yrittää auttaa Jackia Los Angelesista ja terroristit varastavat aseen, jolla voisi levittää tappavan viruksen koko Amerikkaan. Jack Bauerin täytyy hyödyntää kaikkia taitojaan ja käyttämään tuntemattoman naisen, Caitlinin, apua paljastaakseen salaliiton hallituksessa.
Henkilöita sarjastaUudet henkilötRikolliset
Alexander Alvaro
Alexander Nuno Pickart Alvaro (s. 26. toukokuuta 1975) on saksalainen poliitikko.
Alvaro syntyi Bonnissa ja elää nykyisin naimattomana Düsseldorfissa. Alvaro valmistui pankkitoimihenkilöksi vuonna 1997. Hän opiskeli sen jälkeen oikeustiedettä, jonka tutkinnon hän suoritti vuonna 2004. Alvaro on Vapaan demokraattisen puolueen jäsen ja vuosina 2004–2014 europarlamentaarikko osana Euroopan liberaalidemokraattien liiton ryhmää.
ExpressCard
ExpressCard on tietokoneissa (etenkin kannettavissa) käytetty laajennuskorttipaikka. ExpressCard korvasi vanhemman PCMCIA -laajennuskorttipaikan ja sen julkisti myös PCMCIA:n taustalla ollut "Personal Computer Memory Card International Association" vuonna 2003. Vuodesta 2007 alkaen enemmistö kannettavien tietokoneiden valmistajista on siirtynyt varustamaan koneensa ExpressCard-paikalla. Alkuperäisen standardin maksiminopeus on 2.6 Gbit/s. Uusimman ExpressCard 2.1:n nopeus on 5.2 Gbit/s.
Musiikin mestareita
Musiikin mestareita on Warner Music Finlandin kokoelmalevysarja. Sarjan kokoelmia julkaistiin 1990- ja 2000-lukujen vaihteessa. Sarjan kokoelmalevyt käsittivät 2–4 CD-levyä tunnetuilta kotimaisilta artisteilta. "Musiikin mestareita"-kokoelmalevysarjaan kuuluvat esimerkiksi Dingon "Parhaat", Mamban "Vaaran vuodet 1984–1999" ja Irwin Goodmanin "Rentun Ruusut".
Roberta Alma Anastase
Roberta Alma Anastase (s. 27. maaliskuuta 1976 Ploiești) on romanialainen demokraattisen puolueen poliitikko. Hän istuu Euroopan parlamentissa Euroopan kansanpuolueen (kristillisdemokraatit) ja Euroopan demokraattien ryhmän jäsenenä.
Anastase aloitti Euroopan parlamentissa maansa liityttyä Euroopan unioniin vuoden 2007 alussa. Hän oli jäsenenä vuoden 2008 loppuun saakka.
Khalkiope
Khalkiope () oli kreikkalaisessa mytologiassa useamman eri naishahmon nimi.
Khalkiope oli Kolkhiin kuninkaan Aieteen tytär, Medeian sisar ja Friksoksen puoliso.
Friksoksen ja tämän sisaren Hellen äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaneet, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele, sisarusten oikea äiti, lähetti kultaisen oinaan pelastamaan hänet ja sisarensa. Helle kuitenkin kuoli matkalla tiputtuaan oinaan selästä, mutta Friksos selvisi pääsi perille saakka Kolkhikseen, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin. Friksos ja Khalkiope saivat lapset Argos, Melas, Frontis ja Kytisoros.
Khalkiope oli Rheksenorin tytär ja Aigeuksen toinen puoliso. Hän ei kuitenkaan saanut jälkeläisiä tämän kanssa.